**You may use the template below to notify parents/guardians of their student’s participation in the Spring 2020 computer-based NGSSS EOC assessment administration. Please customize this letter, as applicable, by modifying the red fields and placing the letter on school or district letterhead prior to sending. You may also use this language to post to your school or district website or distribute to parents/guardians via email.**

Chè Paran/Gadyen,

Bi lèt sa a se pou enfòme w elèv ou a pral pran sou òdinatè Evalyasyon [“End-of-Course (EOC)” (Fen Kou) Biyoloji 1/Sivik/ Istwa Etazini “Next Generation Sunshine State Standards (NGSSS)” (Estanda Pwochen Jenerasyon Eta ‘Sunshine’)] nan dat [administration day(s)/date(s)]. Yo administre chak evalyasyon NGSSS EOC nan yon (1) sesyon 160 minit, men elèv yo ka travay pou jiska longè yon jounen lekòl regilye.

Elèv ou a [ap gen/te gen] yon opòtinite pou l patisipe nan yon egzamen pratik pou l vin abitye avèk pwogram òdinatè, kalite kesyon, ak zouti sou Entènèt li pral rankontre e itilize pandan egzamen an. Si oumenm oubyen elèv ou a ta renmen revize egzamen pratik sou òdinatè a lakay, ou ka gen aksè sou yon egzamen pratik nan ‘[PearsonAccess Next](file:///%5C%5Cdoe_shares%5CASP%24%5CAdministration%20Team%5CParent%20Letters%5C2017-2018%5C3.%20Spring%5CFINAL%5CPearsonAccess%20Next)’ ([https://fl.pearsonaccessnext.com](https://fl.pearsonaccessnext.com/customer/index.action)). Elèv ou a ka fè pratik osi souvan sa nesesè anvan egzamen an.

Silvouplè revize règ k ap suiv yo avèk elèv ou a anvan egzamen an:

* **Aparèy Elektwonik**—Yo pa pèmèt elèv sèvi avèk okenn aparèy elektwonik, ki gen ladan, men ki pa limite a, telefòn pòtab, telefòn “smart”, ak mont “smart”, nan kèlkeswa moman pandan egzamen an **oubyen** pandan poz (egz., ale nan twalèt), **menmlè yo fèmen aparèy yo oubyen elèv yo pa itilize yo.** Si yo jwenn elèv ou a avèk yon aparèy elektwonik, y ap anile egzamen li a.
* **Kalkilatris**— Pou evalyasyon EOC Biyoloji 1, elèv ka itilize kalkilatris ki nan òdinatè a, oubyen yo ka itilize yon kalkilatris kat-fonksyon yo kenbe nan men an. **Yo pa ka itilize okenn lòt kalkilatris.**
* **Deklarasyon Konpreyansyon sou Règleman Egzamen an**— Tout egzamen NGSSS yo gen ladan yon Akseptasyon Règleman Egzamen ki di: “Mwen konprann règleman egzamen yo fèk li pou mwen yo. Si mwen pa suiv règleman sa yo, yo ka anile nòt mwen fè pou egzamen an.” Anvan egzamen an, administratrè egzamen yo ap li règleman yo pou elèv yo, e elèv yo ap deklare yo konprann règleman egzamen yo nan klike yon bouton radyo ki akote deklarasyon an.
* **Diskite Kontni Egzamen an Aprè Egzamen**—Dènye pòsyon règleman pou egzamen yo li pou elèv yo anvan yo siyen anba Deklarasyon Konpreyansyon Règleman pou Egzamen an di: “Akoz sekirite kontni tout evalyasyon atravè eta a, ou pa dwe diskite oubyen devwale detay konsènan kontni egzamen an (tankou atik egzamen, tèks ak kesyon yo) aprè egzamen an. Sa gen ladan nenpòt kalite kominikasyon elektwonik, tankou ‘‘texting’’ (voye tèks), lèt elektwonik, oubyen poste enfòmasyon sou Entènèt, pa egzanp, sou sit Entènèt tankou ‘Facebook,’ ‘Twitter,’ ‘Snapchat,’ oubyen ‘Instagram.’  Silvouplè asire w elèv ou a konprann, ‘‘diskite’’ kontni egzamen yo gen ladan nenpòt kalite kominikasyon elektwonik, tankou voye tèks, lèt elektwonik, poste enfòmasyon sou medya sosyal yo, oubyen pataje enfòmasyon sou Entènèt. **Menmlè elèv pa dwe pataje enfòmasyon sou kontni egzamen ki sekirize aprè egzamen, règ sa a pa fèt pou anpeche elèv diskite eksperyans yo fè nan egzamen yo avèk paran/fanmi yo.**
* **Travay Endepandan**— Elèv responsab pou travay poukont yo pandan egzamen an e pou yo pwoteje repons yo pou lòt moun pa wè yo. Si yo jwenn elèv ap triche pandan egzamen, yo ap anile egzamen yo a. Anplis, “Florida Department of Education (FDOE)” (Depatman Edikasyon Florid) anplwaye “Caveon Test Security” (Sekirite Egzamen Caveon) pou analize rezilta egzamen elèv yo pou detekte modèl repons ki parèt etranj tèlman yo sanble. Yo ap anile egzamen elèv nan yon lekòl yo jwenn avèk modèl repons ki ekstrèmman sanble.
* **Kite Kanpous la**—Si elèv ou a kòmanse yon sesyon egzamen e li kite kanpous la anvan li fini (egz., pou repa midi, yon randevou, maladi), yo **pap** pèmèt li retounen nan sesyon egzamen an. Si elèv ou a pa santi l byen nan jou egzamen an, li ka pi bon pou l tann e pran egzamen an nan yon jou ratrapaj. Silvouplè sonje pou pa pran randevou nan jou egzamen yo.
* **Akomodasyon pou Egzamen**— Si elèv ou a gen yon “Individual Education Plan” (IEP) (Plan Edikasyon Endividyèl), yon Plan Seksyon 504, oubyen li se yon “English Language Learner (ELL)” (Moun ki Ap Aprann Anglè), silvouplè kontakte lekòl la pou diskite akomodasyon pou egzamen yo pral bay elèvou a.

Si w gen nenpòt kesyon konsènan administrasyon egzamen sa a, ou ka kontakte [School Contact] nan [Contact Information]. Pou plis enfòmasyon sou pwogram evalyasyon yo bay atravè eta a, vizite sit Entènèt FDOE a pou Biwo Evalyasyon K-12 nan <http://www.fldoe.org/accountability/assessments/k-12-student-assessment>.

Mèsi dèske w sipòte e ankouraje elèv ou a pou l fè maksimòm efò nan administrasyon egzamen sa a.

Sensèman,

[Principal’s Name]